Christopher Wren

Christopher Wren
 237px Doopnaam: Christopher Wren Geboorte: 20 Oktober 1632; East Knoyle, Wiltshire, Engeland Oorlede: 25 Februarie 1723; Londen, Engeland Beroepsvelde:  Argitektuur, fisika, wiskunde en sterrekunde
Sir Christopher Wren (20 Oktober 1632 – 25 Februarie 1723) was 'n Britse wetenskaplike en argitek. Wren het 53 kerke ontwerp, waaronder St. Paul se Katedraal, asook baie ander merkwaardige geboue. Hy was ook die stigter van die Royal Society (waarvan hy president was van 1680 - 1682) en sy wetenskaplike werke is deur beide Sir Isaac Newton en Blaise Pascal aangeslaan.

Wren is na sy dood in Sint Paul se Katedraal begrawe. Die opskrif op die eenvoudige grafsteen lees Lector, si monumentum requiris, circumspice: "Leser, as u sy monument soek, kyk om u heen". Dit is veral vir dié gebou dat Wren vandag nog bekend is; die katedraal is een van die min in Engeland wat na die Middeleeue gebou is. Ná die Groot Brand van Londen in 1666 is Wren genader om die ruïnes van die verwoeste katedraal opnuut te laat herrys. Wren was gefassineer deur die koepels wat hy tydens sy besoeke aan Frankryk gesien het en die ontwerp en die bou van die katedraal het van 1675 tot 1710 geduur.

In die tussentyd het Wren baie ander gebou ontwerp, waaronder 50 ander kerke, waarvan baie nog steeds bestaan. Hy het ook 'n monument ter herinnering aan die verwoestende brand ontwerp, wat algemeen bloot as "Die Monument" bekend staan.

 Galery 
'n Paar van Wren se ontwerpe:

Bronnelys







 Hart, Vaughan (2020) Christopher Wren: In Search of Eastern Antiquity. Yale University Press. 
 Hart, Vaughan, ‘London's Standard: Christopher Wren and the Heraldry of the Monument’, in RES: Journal of Anthropology and Aesthetics, vol.73/74, Autumn 2020, pp. 325–39 
  paperback 



Kategorie:Britse argitekte
Kategorie:Engelse fisici
Kategorie:Engelse sterrekundiges
Kategorie:Engelse wiskundiges
Kategorie:Geboortes in 1632
Kategorie:Sterftes in 1723